《卖花声（立春酒边）》
宋代·陈著

残梦腾腾。好鸟一声呼醒。小窗明、萧萧鬓影。当年头上，惯曾簪明胜。到如今、有谁怀省。

东风著面，却自依然相认。哄痴儿、堪声弄景。盘蔬杯酒，强教人欢领。也微酣、带些春兴。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。